มาร้านนี้เป็นครั้งที่สองแล้วจ้าาาาา
ร้านนี้ตกแต่งสไตล์คันทรี่ เปิดเพลงคันทรี่ด้วยจ้ะ
ชื่อร้านเต็มๆ คือ "ด๊ะดาดสเต็กจิ้มก๊ะแจ่ว"
คำว่าด๊ะดาดแปลว่า เยอะ มากมาย
ก๊ะ แปลว่า กับ
รวมๆ ก็คือ สเต็กหลากหลายชนิดจิ้มน้ำจิ้มแจ่ว
ตามชื่อร้านเลย ร้านนี้ขายสเต็กหลายอย่าง มีทั้งหมู เนื้อวัว เนื้อจระเข้ นกกระจอกเทศ เท่าที่รู้ตอนนี้น่าจะเป็นร้านเดียวในเมืองโคราชที่มีเนื้อนกกระจอกเทศกับจระเข้ขายนะ
เราสั่งมากินพอหอมปากหอมคอ
- สเต็กหมูสันนอก: อันนี้ของเราเอง คือด้วยความที่สั่งสันนอกก็ไม่ได้คาดหวังว่ามันจะนุ่มมากมายนะ พอกินเข้าไปก็ เนื้อไม่แข็งอย่างที่คิดเลย จานนี้ 180 บาท
*สเต็กทุกจานเสิร์ฟพร้อมน้ำจิ้มแจ่วสองแบบคือ น้ำจิ้มแจ่วพริกสด กับแบบพริกแห้ง อยากบอกว่าน้ำจิ้มอร่อยมาก ทั้งสองอันเลย ชอบสุดๆ*
- สเต็กเนื้อวากิวโคราช: ถามราคาเค้าบอกว่า 950 บาท เห็นว่าเป็นเมนูแนะนำเลยลองสั่งดูว่าจะออกมาเป็นแบบไหน พอเอามาเสิร์ฟคือ หน้าตาเหมือนสเต็กหมูจานเมื่อกี้ 555 แต่ชิ้นใหญ่กว่า กินเข้าไปแล้วแบบว่า เนื้อนุ่ม อร่อยเลยหละ แต่ถ้าจัดจานให้หน้าตามันสมราคากว่านี้จะดีมาก
- ข้าวเหนียวสติ๊ก: จานนี้ 15 บาท ด้วยความที่มีน้ำจิ้มแจ่วเนอะ เลยอยากกินข้าวเหนียว เค้าเอาแป้งไปห่อข้าวเหนียวแล้วเอาไปทอด รสชาติจืดๆ แบบข้าวเหนียวไม่ปรุง กินกับน้ำจิ้มแจ่วอร่อยดีนะ
- สลัดกุ้งทอด: จานนี้ 100 บาท ทำมาแบบให้กินง่ายดี รสชาติอร่อยกลางๆ 

**สิ่งที่ชอบในร้านนี้คือ ให้ผักเยอะมาก ใส่มาในตะกร้า และผักมีประมาณ 10 ชนิดเห็นจะได้ หลากหลายดี